Aure (rivier)
De Aure is in rivier yn Frankryk dy't troch it departemint Calvados yn de regio Normandië streamt. De rivier ûntspringt op in hichte fan sa'n 220 meter eastlik fan Caumont-l'Éventé en mûnet nei 82 kilometer likernôch ien kilometer ûnder Isigny-sur-Mer op in hichte fan sa'n trije meter boppe seenivo as rjochter sydrivier út yn de Vire. It estuariumpart fan de Vire is kanalisearre, sadat skippen de haven fan Isigny-sur-Mer berikke kinne. 
De benedenrin leit yn it regionale natuerpark Marais du Cotentin et du Bessin.

Grutste sydrivieren 
 Drôme 
 Esque

Plakken oan de rivier  
 Livry, (gemeente Caumont-sur-Aure)
 Saint-Vigor-le-Grand
 Bayeux
 Trévières
 Isigny-sur-Mer

Rivier yn Frankryk